CELEX: 22012D0045
Language: mt
Date: 2012-03-30 00:00:00
Title: Deċiżjoni tal-Kumitat Konġunt taż-ŻEE Nru 45/2012 tat- 30 ta’ Marzu 2012 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

2.8.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/24
               
            DEĊIŻJONI TAL-KUMITAT KONĠUNT TAŻ-ŻEE
      Nru 45/2012
      tat-30 ta’ Marzu 2012
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II ta’ mal-Ftehim ġie emendat bid-Deċiżjoni tal-Kumitat Konġunt taż-ŻEE Nru 9/2012 tal-10 ta’ Frar 2012 (1).
               
            
                  (2)
               
               
                  Ir-Regolament tal-Kummissjoni (KE) Nru 1169/2009 tat-30 ta’ Novembru 2009 li jemenda r-Regolament (KE) Nru 353/2008 li jistabbilixxi r-regoli ta’ implimentazzjoni għal applikazzjonijiet għal awtorizzazzjoni ta’ allegazzjonijiet ta’ saħħa kif stipulat fl-Artikolu 15 tar-Regolament (KE) Nru 1924/2006 tal-Parlament Ewropew u tal-Kunsill, (2) għandu jiġi inkorporat fil-ftehim.
               
            
                  (3)
               
               
                  Ir-Regolament ta’ Implimentazzjoni tal-Kummissjoni (UE) Nru 321/2011 tal-1 ta’ April 2011 li jemenda r-Regolament (UE) Nru 10/2011 fir-rigward tar-restrizzjoni tal-użu ta’ Bisfenol A fil-fliexken tal-plastik għat-tisqija tat-trabi, (3) għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (UE) Nru 432/2011 tal-4 ta’ Mejju 2011 li ma jagħtix kunsens li jiġu awtorizzati ċerti stqarrijiet li jirrigwardaw l-effetti tal-prodotti tal-ikel fuq is-saħħa, ħlief dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal, (4) għandu jiġi inkorporat fil-Ftehim.
               
            
                  (5)
               
               
                  Ir-Regolament tal-Kummissjoni (UE) Nru 440/2011 tas-6 ta’ Mejju 2011 dwar l-awtorizzazzjoni u r-rifjut tal-awtorizzazzjoni ta’ ċerti indikazzjonijiet dwar is-saħħa fuq prodotti tal-ikel u li jirreferu għall-iżvilupp u s-saħħa tat-tfal, (5) għandu jiġi inkorporat fil-Ftehim.
               
            
                  (6)
               
               
                  Ir-Regolament tal-Kummissjoni (UE) Nru 665/2011 tal-11 ta’ Lulju 2011 dwar l-awtorizzazzjoni u ċ-ċaħda tal-awtorizzazzjoni ta’ ċerti indikazzjonijiet dwar is-saħħa fuq oġġetti tal-ikel u li jirreferu għat-tnaqqis fir-riskju tal-mard, (6) għandu jiġi inkorporat fil-Ftehim.
               
            
                  (7)
               
               
                  Ir-Regolament tal-Kummissjoni (UE) Nru 666/2011 tal-11 ta’ Lulju 2011 li jirrifjuta li jiġu awtorizzati ċerti stqarrijiet li jirrigwardaw l-effetti tal-prodotti tal-ikel fuq is-saħħa, ħlief dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal, (7) għandu jiġi inkorporat fil-Ftehim.
               
            
                  (8)
               
               
                  Id-Direttiva 2006/52/KE tal-Parlament Ewropew u tal-Kunsill tal-5 ta’ Lulju 2006 li temenda d-Direttiva 95/2/KE dwar l-addittivi tal-ikel ħlief għal kuluri u sustanzi li jagħtu ħlewwa u d-Direttiva 94/35/KE dwar is-sustanzi li jagħtu ħlewwa għall-użu fi prodotti tal-ikel, (8) kif emendata mill-ĠU L 78, 17.3.2007, p. 32, għandha tiġi inkorporata fil-Ftehim.
               
            
                  (9)
               
               
                  Din id-Deċiżjoni tikkonċerna l-leġiżlazzjoni li tolqot il-prodotti tal-ikel. Il-leġiżlazzjoni li tirrigwarda l-prodotti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ tal-prodotti agrikoli ma tkunx estiża għal-Liechtenstein, kif stabbilit fl-introduzzjoni għall-Kapitolu XII tal-Anness II ta’ mal-Ftehim. Din id-deċiżjoni għalhekk m’għandiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu XII tal-Anness II ta’ mal-Ftehim għandu jiġi emendat kif ġej:
      
                  1.
               
               
                  L-inċiż li ġej jiżdied fil-punti 54z (id-Direttiva tal-Parlament Ewropew u tal-Kunsill 94/35/KE) u 54zb (id-Direttiva tal-Parlament Ewropew u tal-Kunsill 95/2/KE):
                  
                              “—
                           
                           
                              
                                 32006 L 0052: Id-Direttiva 2006/52/KE tal-Parlament Ewropew u tal-Kunsill tal-5 ta’ Lulju 2006 (ĠU L 204, 26.7.2006, p. 10), kif emendata mill-ĠU L 78, 17.3.2007, p. 32.”;
                           
                        
            
                  2.
               
               
                  Dan li ġej jiżdied fil-punt 54zzzzza (Regolament tal-Kummissjoni (KE) Nru 353/2008):
                  “, kif emendat permezz ta:
                  
                              —
                           
                           
                              
                                 32009 R 1169: Ir-Regolament tal-Kummissjoni (KE) Nru 1169/2009 tat-30 ta’ Novembru 2009 (ĠU L 314, 1.12.2009, p. 34).’;
                           
                        
            
                  3.
               
               
                  Dan li ġej jiżdied fil-punt 55 (ir-Regolament tal-Kummissjoni (UE) Nru 10/2011):
                  “, kif emendat permezz ta:
                  
                              —
                           
                           
                              
                                 32011 R 0321: Ir-Regolament ta’ Implimentazjoni tal-Kummissjoni (UE) Nru 321/2011 tal-1 ta’ April 2011 (ĠU L 87, 2.4.2011, p. 1).’;
                           
                        
            
                  4.
               
               
                  Il-punti li ġejjin jiżdiedu wara punt 56 (ir-Regolament tal-Kummissjoni (KE) Nru 282/2008):
                  
                              “57.
                           
                           
                              
                                 32011 R 0432: Ir-Regolament tal-Kummissjoni (UE) Nru 432/2011 tal-4 ta’ Mejju 2011 li ma jagħtix kunsens li jiġu awtorizzati ċerti stqarrijiet li jirrigwardaw l-effetti tal-prodotti tal-ikel fuq is-saħħa, ħlief dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (ĠU L 115, 5.5.2011, p. 1).
                           
                        
                              58.
                           
                           
                              
                                 32011 R 0440: Ir-Regolament tal-Kummissjoni (UE) Nru 440/2011 tas-6 ta’ Mejju 2011 dwar l-awtorizzazzjoni u r-rifjut tal-awtorizzazzjoni ta’ ċerti indikazzjonijiet dwar is-saħħa fuq prodotti tal-ikel u li jirreferu għall-iżvilupp u s-saħħa tat-tfal (ĠU L 119, 7.5.2011, p. 4).
                           
                        
                              59.
                           
                           
                              
                                 32011 R 0665: Ir-Regolament tal-Kummissjoni (UE) Nru 665/2011 tal-11 ta’ Lulju 2011 dwar l-awtorizzazzjoni u ċ-ċaħda tal-awtorizzazzjoni ta’ ċerti indikazzjonijiet dwar is-saħħa fuq oġġetti tal-ikel u li jirreferu għat-tnaqqis fir-riskju tal-mard (ĠU L 182, 12.7.2011, p. 5).
                           
                        
                              60.
                           
                           
                              
                                 32011 R 0666: Ir-Regolament tal-Kummissjoni (UE) Nru 666/2011 tal-11 ta’ Lulju 2011 li jirrifjuta li jiġu awtorizzati ċerti stqarrijiet li jirrigwardaw l-effetti tal-prodotti tal-ikel fuq is-saħħa, ħlief dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (ĠU L 182, 12.7.2011, p. 8).”.
                           
                        
            Artikolu 2
      It-testi tar-Regolament (KE) Nru 1169/2009, ir-Regolament ta’ Implimentazzjoni (UE) Nru 321/2011, ir-Regolamenti (UE) Nru 432/2011, (UE) Nru 440/2011, (UE) Nru 665/2011 u (UE) Nru 666/2011 u d-Direttiva 2006/52/KE, kif ikkoreġuta bil-ĠU L 78, 17.3.2007, p. 32, fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, għandhom jkun awtentiċi.
      Artikolu 3
      Din id-Deċiżjoni tidħol fis-seħħ fil-31 ta’ Marzu 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ Marzu 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 161, 21.6.2012, p. 15.
      
         (2)  ĠU L 314, 1.12.2009, p. 34.
      
         (3)  ĠU L 87, 2.4.2011, p. 1.
      
         (4)  ĠU L 115, 5.5.2011, p. 1.
      
         (5)  ĠU L 119, 7.5.2011, p. 4.
      
         (6)  ĠU L 182, 12.7.2011, p. 5.
      
         (7)  ĠU L 182, 12.7.2011, p. 8.
      
         (8)  ĠU L 204, 26.7.2006, p. 10.
      
         (*)  L-ebda rekwiżiti kostituzzjonali ma huma indikati.